

**Engagerede studerende til farmakonomuddannelsen**
**med start september 2025 søges!**

Farmakonomuddannelsen er for dig, der gerne vil arbejde med mennesker, og har interesse for sundhed, sygdom og medicin. Der er mangel på farmakonomer, så der er gode jobmuligheder som færdiguddannet farmakonom.

**Uddannelsen**
Uddannelsen tager 3 år og veksler mellem praktik på apotek og skoleophold på Pharmakon i Hillerød. Du får løn efter gældende overenskomst for studerende under uddannelsen og skoleophold og uddannelsesmaterialer bliver betalt af apoteket. Du kan læse mere om uddannelsen samt optagelseskravene på [www.farmakonomuddannelsen.dk](https://farmakonomuddannelsen.dk/) og løn og rettigheder her <https://www.farmakonom.dk/elever/dine-regler-og-rettigheder-som-elev/>

**Din profil**
Vi forestiller os, at du:

* Er mødestabil
* Er fleksibel ift. mødetider og sted (i en vis grad)
* Er smilende og har en positiv indstilling
* Tager ansvar for egen læring og spørger ved tvivl
* Kan arbejde selvstændigt og indgå i teams
* Kan tage imod konstruktiv feedback, med henblik på læring og forbedring af færdigheder
* Kan planlægge og prioritere din studietid og opgaver selvstændigt
* Besidder grundlæggende IT-færdigheder

**Vores apotek**
Hornslet-Ebeltoft apotek har afdelinger i Hornslet, Ebeltoft, Auning, Kolind, Rønde, Løgten, og Knebel. De omkring 80 medarbejdere har deres daglige gang på minimum 2 afdelinger hver. Vi varetager mange forskellige opgaver, bl.a. rådgivning og vejledning af kunder i skranken, en stor veterinær afdeling, som leverer medicin til både dyrelægeklinikker og landmænd, forsendelse af medicin til privatpersoner, plejehjem m.m., en stor afdeling for dosispakket medicin, en specialiseret afdeling for homøopatisk medicin med levering til hele landet og egen e-handelsløsning. Vi tilbyder også sundhedsydelser som bl.a. vaccination, medicinsamtaler, tjek på inhalation m.m.

Læs mere om apoteket her: [hornslet-ebeltoft.apotekeren.dk](https://hornslet-ebeltoft.apotekeren.dk/)

**Vi tilbyder**

* Et studiefællesskab af ca. 10 farmakonomstuderende på tværs af årgange og afdelinger
* Faglig og personlig udvikling gennem uddannelsen
* En arbejdsplads med fokus på arbejdsmiljø og trivsel
* En arbejdsplads med godt humør og en uformel omgangstone
* En arbejdsplads hvor vi nyder godt af hinandens forskelligheder
* Flere sociale arrangementer udenfor arbejdstid om året

Der er gode tog/bus forbindelser til vores afdelinger og har du brug for at flytte til området, hjælper vi gerne med at finde en bolig.

**Kombi. uddannelse**
Vi kan også tilbyde kombi. uddannelsen i samarbejde med Regionsapoteket Midtjylland i Århus. En unik mulighed for at opleve og være med i sygehusapotekets dagligdag og farmakonomernes mange forskellige arbejdsopgaver på sygehusets afdelinger.

I kombi-uddannelsen vil du deltage i den samme skoleophold på Pharmakon, som øvrige farmakonomstuderende, men praktikopholdene vil være delt mellem apoteket og regionsapoteket.

Denne uddannelse kræver noget ekstra af dig som studerende, da du skal lære det samme i praktikperioderne som de øvrige farmakonomstuderende, men på den halve tid. Du skal derfor være omstillingsparat og lære hurtigt.

Læs mere om Regionsapoteket her: [www.fagperson.sundhed.rm.dk/til-ansatte-og-samarbejdspartnere/regionsapoteket](https://www.fagperson.sundhed.rm.dk/til-ansatte-og-samarbejdspartnere/regionsapoteket)

**Kontakt**
Du skal sende din motiverede ansøgning samt CV, relevante eksamenspapirer og evt. udtalelser til HR-medarbejder Gitte Beider på 104gb@apoteket.dk senest den 1. juni 2025. Vi behandler løbende indkomne ansøgninger, så send din ansøgning allerede i dag.

|  |  |
| --- | --- |
| Hvis du har spørgsmål til uddannelsen eller apoteket, kan du kontakte:* Louise Thorsen, uddannelsesansvarlig, Hornslet-Ebeltoft ApotekTlf.: 8639 2155E-mail: 070lo@apoteket.dk
* Cecilie Saabye, uddannelsesansvarlig, Hornslet-Ebeltoft ApotekTlf.: 8699 4633E-mail: 104cws@apoteket.dk
* Gitte Beider, HR-medarbejder, Hornslet-Ebeltoft ApotekTlf.: 8699 4633E-mail: 104gb@apoteket.dk
 | Hvis du har spørgsmål til kombi. Uddannelsen, kan du kontakte:* Annette Frølund, HR-konsulent, Regionsapoteket MidtjyllandTlf.: 5164 9569E-mail: annefroe@rm.dk
* Louise Thorsen, uddannelsesansvarlig, Hornslet-Ebeltoft ApotekTlf.: 8639 2155E-mail: 070lo@apoteket.dk
 |